钦定古今图书集成/明伦汇编/闺媛典/第203卷 > 高汀妻陈氏
## 钦定古今图书集成/明伦汇编/闺媛典/第203卷 > 高汀妻陈氏

按《富阳县志》：“陈氏，高汀妻，贡生良栋女也。汀年二十
馀夭，陈志存宗祀，立族子某为嗣，供奉先祠，抚字子
姓，区画井然，冠婚丧祭各有等杀，嘉礼令节，轻重不
逾，亲疏长幼，莫不称惬。事父母先意承志，曲尽仪节，
姑娣姊妹，咸取则焉。万历中，县令申请旌表。年七十
有八终。”